পৰিৱৰ্তনৰ প্ৰতিশ্ৰুতিৰে গাদী দখল কৰা ৰাজ্যৰ বিজেপি নেতৃত্বাধীন চৰকাৰখনৰ দুৰ্গা পূজাৰ সময়তো ৰাজ্যৰ ভেন্সাৰ স্কুলৰ শিক্ষক-কৰ্মচাৰীসকলৰ প্ৰতি সামান্যতম দায়বদ্ধতাও প্ৰকাশ নাপালে।
পূৰ্বৰ চৰকাৰখনে পূজাৰ সময়ত এইসকলৰ বেতনবিহীন শিক্ষক-কৰ্মচাৰীক কিছু আৰ্থিক সকাহ দিছিল যদিও এইখন চৰকাৰ অহাৰ পৰা সেই আৰ্থিক অনুদান বন্ধ কৰি দিয়া হ'ল।
সংবাদমাধ্যমলৈ প্ৰেৰণ কৰা এটা বিবৃতিযোগে এই অভিযোগ আনিছে অসম শিক্ষক-কৰ্মচাৰী ঐক্যমঞ্চই। চৰম দীনতাৰ মাজেৰে পৰিয়াল চলাই থকা এইসকল শিক্ষক-কৰ্মচাৰীয়ে চৰকাৰখনৰ এই স্থিতিত হাতাশা আৰু অসন্তুষ্টি প্ৰকাশ কৰিছে।
বিবৃতিটোত কোৱা হৈছে যে যিখন চৰকাৰে উৎসৱ-পাৰ্বণৰ নামত কোটি কোটি টকা খৰচ কৰিব পাৰে, মন্ত্ৰী-বিধায়কৰ দা-দৰমহা ইচ্ছা মতে বৃদ্ধি কৰিব পাৰে সেই চৰকাৰখনৰ বছৰ বছৰ ধৰি বিনা বেতনে কাম কৰি থকা শিক্ষক-কৰ্মচাৰীসকলক কোনো ধৰণৰ সকাহ দিবলৈ সত নোযোৱাটো গৰিহণাযোগ্য কথা।
আনহাতে, অইন দেশৰ হিন্দু ধৰ্মাৱলম্বী লোকৰ কথা চিন্তা কৰা চৰকাৰখনে ৰাজ্যৰ ভেন্সাৰ শিক্ষকসকলৰ সমস্যাৰ কথা জনসাধাৰণৰ দৃষ্টিৰ পৰা আঁতৰাই ৰখাৰ কামত জড়িত হোৱা বুলিও বিবৃতিটোত উল্লেখ কৰা হয় বিবৃতিটোত। হিন্দু ধৰ্মাৱলম্বী লোকৰ পৱিত্ৰ উৎসৱ দুৰ্গা পূজা ভেন্সাৰ শিক্ষানুষ্ঠানৰ হিন্দু ধৰ্মৰ শিক্ষকসকলে কিদৰে পালন কৰিব বুলি চৰকাৰলৈ প্ৰশ্ন উত্থাপন কৰে শিক্ষক-কৰ্মচাৰী ঐক্যমঞ্চই।
শাৰদীয় দুৰ্গোৎসৱক লৈ ৰাজ্যজুৰি উচাহৰ ধল বোৱাৰ সময়ত ভেন্সাৰ শিক্ষকসকল কিদৰে মানসিকভাৱে ভাগি পৰিছে সেয়া অনুধাৱন কৰিবৰ বাবে হিন্দু ধৰ্মৰ কথা কোৱা পৰিৱৰ্তনকামী চৰকাৰখনক আহ্বান জনায় ঐক্যমঞ্চই।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
